
Prienų rajono savivaldybės tarybai
[bookmark: Pavadinimas]
SPRENDIMO „DĖL DALYVAVIMO PROJEKTE „BIRŠTONO, KAIŠIADORIŲ RAJONO IR PRIENŲ RAJONO SAVIVALDYBES JUNGIANČIŲ TRASŲ IR TURIZMO MARŠRUTŲ INFORMACINĖS INFRASTRUKTŪROS PLĖTRA“ PARTNERIO TEISĖMIS“ PROJEKTO
AIŠKINAMASIS RAŠTAS

2016-10-12 Nr. (12.7)-IS-R3-48


Prienų rajono savivaldybės administracija kartu su Kaišiadorių rajono, Birštono savivaldybių administracijomis ir VšĮ Kauno regiono plėtros agentūra numato rengti ir įgyvendinti bendrą projektą „Birštono, Kaišiadorių rajono ir Prienų rajono savivaldybes jungiančių trasų ir turizmo maršrutų informacinės infrastruktūros plėtra“ (toliau – Projektas). Projektas yra įtrauktas į Kauno regiono integruotą teritorijų vystymo programą. Pareiškėjas – Kaišiadorių rajono savivaldybės administracija. 2016-08-01 buvo pateiktas projektinis pasiūlymas dėl regiono Projekto įgyvendinimo.
Pagrindinis projekto tikslas – suprojektuoti ir įrengti ženklinimo infrastruktūrą, skirtą lankytinoms vietoms, esančioms Birštono, Kaišiadorių rajono ir Prienų rajono savivaldybes jungiančiame turizmo maršrute, žymėti. Projekto įgyvendinimo metu planuojama trijose savivaldybėse pagaminti ir įrengti 156 ženklinimo objektus, nurodančius kryptį į lankytinus objektus, 35 informacinius ženklus ir 23 informacinius stendus, informuojančius apie savivaldybes jungiančius turistinius maršrutus. 
Bendra projekto vertė – 210 083 Eur, ES lėšų dalis (85 proc.) – 178 571 Eur, partnerių dalis (15 proc.) – 31 512 Eur. Prienų rajono savivaldybei tenkanti ES lėšų dalis – 70 206 Eur, bendrojo finansavimo dalis – 12 389 Eur. Projekto paraiškos pateikimo terminas 2017 m. sausio mėn., projekto įgyvendinimo laikotarpis – 24 mėnesiai. 

